دون ريتشي، راجل استرالي مشهور. لمدة تقرب من ٥٠ سنة، نجح في منع ١٦٠ شخص من الانتحار في منطقة جرف اسمها 'the Gap' - بس بكلمة طيبة وابتسامة.
ريتشي كان خدم في Royal Australian Navy خلال الحرب العالمية التانية. في ١٩٦٤، انتقل لبيت في Old South Head Road. وبدأ في إنقاذ الغرباء بعدها على طول.
ريتشي كان راجل محترم جداً اختار عن قصد يعيش قدام 'the Gap' على طول، عشان يقدر يستمر في إنقاذ الناس. كان بيصحى كل صبح ويبص من الشباك يشوف لو في حد واقف قريب اوي من حافة الجرف. لو شاف حد وحس إنه ممكن ينتحر، كان ببساطة بيروح له مبتسم ويقول: "في حاجة اقدر اساعدك بيها؟" الكلام ده يمكن يبان بسيط، بس كان بينجح - ريتشي كان بيحاول يتكلم مع الناس دي وفي الآخر كان بيدعيهم لبيته يشربوا شاي او يفطروا.
في ٢٠٠٦، ريتشي اتمنح Medal of the Order of Australia عشان كل الأرواح اللي انقذها. في ٢٠١٠، هو ومراته اتسموا مواطنين السنة من Woollahra Council وفي ٢٠١١، حصل على جايزة Local Hero Award for Australia من National Australia Day Council.
في موقف معظم الناس كانت هتتجاهله، دون اخد موقف. بتصرفات بسيطة دون انقذ عدد كبير من الأرواح. قصة دون مست قلوب كل الاستراليين وخلتنا نعيد التفكير في معنى إننا نكون جيران كويسين.
ليه اختار يعيش قدام 'the Gap' على طول؟
عشان يفخر بنفسه. عشان يستمر في إنقاذ الأرواح. عشان يتكلم مع الغرباء. عشان يستمتع بالمنظر برا.